Notum sit filiis sancte Dei ecclesie quod ego Bernardus archipresbiter, in parrochia de Mardubrio, in duabus villis scilicet in villa Salgia, Uncionelis, decimas et primicias, oblationes et sepulturas recuperavi et Sancto Vincentio adquisivi, quas Dalmatius monachus violenter auferebat. Iterum in cimiterio de Mardubrio emi a Stephano monacho duo emplastra XX solidorum Lugdunensis monete, in quibus duas domos edificavi.